b'\n_START_ARTICLE_\nMatemati\xc4\x8dna analiza\n_START_PARAGRAPH_\nMatem\xc3\xa1ti\xc4\x8dna anal\xc3\xadza (starogr\xc5\xa1ko \xce\xb1\xce\xbd\xce\xac\xce\xbb\xcf\x85\xcf\x83\xce\xb9\xcf\x82: an\xc3\xa1lysis - re\xc5\xa1itev) je skupno ime za matemati\xc4\x8dne discipline, ki temeljijo na pojmih limite in konvergence, ter ki preu\xc4\x8dujejo povezane pojme, kot so zveznost, integral, odvod in transcendentna funkcija. Te teme obravnava v okviru realnih ali kompleksnih \xc5\xa1tevil ali funkcij. Na splo\xc5\xa1no lahko te pojme preu\xc4\x8dujemo na katerihkoli predmetih, pri katerih lahko definiramo \xc2\xbbbli\xc5\xbeino\xc2\xab\xc2\xa0(toplolo\xc5\xa1ki prostor) ali \xc2\xbbrazdaljo\xc2\xab\xc2\xa0(metri\xc4\x8dni prostor). Za\xc4\x8detke matemati\xc4\x8dne analize predstavlja infinitezimalni ra\xc4\x8dun. Matemati\xc4\x8dno analizo v\xc4\x8dasih imenujejo vi\xc5\xa1ja matematika ali tudi kar infinitezimalni ra\xc4\x8dun. Matemati\xc4\x8dna analiza je zelo \xc5\xa1iroko podro\xc4\x8dje in se na fakultetah \xc5\xa1tudira ve\xc4\x8d let._NEWLINE_V osnovi se analiza deli na dva dela, na diferencialni in integralni ra\xc4\x8dun. Tudi raziskovanje neskon\xc4\x8dnih vrst in analiti\xc4\x8dnih funkcij spada v analiti\xc4\x8dno matematiko.'